recursal/SuperWikiNEXT-32B huggingface dataset:
**مدھو سپرے** (پیدائش 14 جولائی 1971) مہاراشٹر سے تعلق رکھنے والی ایک ہندوستانی سپر ماڈل ہیں۔ انھوں نے 1992 میں فیمینا مس انڈیا مقابلہ جیتا تھا۔

کیریئر
------

1990 کی دہائی میں سپرے ایک ایتھلیٹ تھیں جو اس وقت شہرت کی بلندیوں پر پہنچ گئیں جب انھوں نے بہت چھوٹی سی عمر میں ماڈلنگ شروع کر دی تھی۔ بطور مس انڈیا انھوں نے 1992 کے مس یونیورس مقابلے میں ہندوستان کی نمائندگی کی، جہاں وہ دوسری رنر اپ قرار پائی تھیں۔ 

مدھو کہتی ہیں "اس مقابلے کے تمام عہدیداروں نے ہمیں بتایا تھا کہ ہمارے جوابات سچے ہونے چاہئیں،" وہ کہتی ہیںکہ انھوں نے مزید بتایا، "اوروہ دل کی آواز ہونے چاہیئں۔ ہمیں کسی نے یہ نہیں کہاکہ ہمیں سیاسی طور پر درست ہونا چاہیے۔ میں نے وہی کہا جو میرے دل نے مجھے کہا اور میں ہار گئی۔ میرے مطابق ہندوستان کئی سالوں سے غربت میں ہے، اس لیے میرے وزیر اعظم بننے سے ایک سال میں یہ اچانک تبدیل نہیں ہونے والا تھا۔ لیکن فن اور کھیل جیسے اور بھی شعبے ہیں جن میں ہم بہتری لا سکتے ہیں۔ اور ایک اسپورٹس گرل ہونے کے ناطے مجھے نقصان اٹھانا پڑا کیونکہ ہمارے پاس ہندوستان میں سامان اور گراؤنڈز نہیں ہیں۔ مختصر وقت میں اتنا کچھ کہنا تھامیں یہ سب کہنا چاہتا تھی لیکن شاید انگریزی میں اپنی ناواقفیت کی وجہ سے میں اپنا اظہار نہیں کر سکی۔"  *وہ 2003 کی فلم بوم* میں بھی کام کر چکی ہیں۔

ملند سومن ، اپنے دور کے ایک مرد سپر ماڈل، نے ٹف شوز کے پرنٹ اشتہار میں اس کے ساتھ عریاں پوز دیا۔ ممبئی پولیس کی سوشل سروس برانچ نے اگست 1995 میں مدھو اور سومن کے صرف جوتے پہنے اور ان کے گرد ایک ازگر لپیٹے ہوئے عریاں حالت میں پوز کرنے کے بعد مقدمہ درج کیا تھا۔ اژدھے کے غیر قانونی استعمال پر اشتہاری ایجنسی کے خلاف وائلڈ لائف پروٹیکشن ایکٹ کے تحت ایک اور مقدمہ درج کر لیا گیا۔ ملزمان میں متنازع اشتہار دینے والے دو میگزین کے پبلشرز اور ڈسٹری بیوٹرز، ایڈورٹائزنگ ایجنسی، دو ماڈلز اور فوٹوگرافرز شامل تھے۔ یہ مقدمہ 14 سال تک چلا جس کے بعد عدالتوں نے ملزمان کو بری کر دیا۔

ذاتی زندگی
----------

مدھو اپنے شوہر، اطالوی تاجر جیان ماریا ایمنڈاٹوری کے ساتھ اٹلی کے مشرقی ساحل پر واقع ایک چھوٹے سے شہر ریکیون میں رہتی ہے اور ہندوستان اور اٹلی کے درمیان آتی جاتی رہتی ہے۔.  ان کی ایک بیٹی ہے جس کا نام اندرا ہے۔  ایمنڈاٹوری سے اس کی ملاقات باہمی دوستوں کے ذریعے ہوئی جب وہ چھٹیوں پر ہندوستان میں تھے۔ ان کی شادی 2001 میں ہوئی، جس کے بعد وہ ریکیون میں چلی گئیں۔

فلموگرافی
---------

| سال | عنوان | کردار | زبان | نوٹس |
| --- | --- | --- | --- | --- |
| 2003 | *بوم* | انو گایکواڈ | ہندی |  |
|

حوالہ جات
---------

1. ↑  انٹرنیٹ مووی ڈیٹابیس آئی ڈی:  — اخذ شدہ بتاریخ: 15 جولا‎ئی 2016
2. 1 2  "Madhu Sapre - Miss India 1992 / Miss Universe 2nd Runner up"۔ ریڈف ڈاٹ کوم۔ 22 October 1997۔ اخذ شدہ بتاریخ 23 مارچ 2011
3. ↑
4. ↑  Celebrity Surfing with Madhu Sapre
5. ↑  Madhu Sapre delivers baby girl
6. ↑  Madhu Sapre- Supermodel to Supermom

بیرونی روابط
------------

* انٹرنیٹ مووی ڈیٹابیس (IMDb) پر Madhu Sapre
* ماڈل کی شادیاں، درحقیقت دی ٹریبیون - 28 اپریل 2002
* اچھا آدمی برا ہو جاتا ہے The Tribune – 22 ستمبر 2003

|
|  |
| ماقبل Christabelle Howie
 |  **فیمینا مس انڈیا** 1992 | مابعد نمرتا شروڈکر |

سانچہ:Miss Universe 1992 delegates
**شفق نور حانم** ( عربی: شفق نور هانم ؛ ترکی زبان: *Şevkinur Hanım* ؛ وفات 17 مارچ 1884) خدیو اسماعیل پاشا کی بیوی اور بیٹے توفیق پاشا کی والدہ پاشا تھیں جو مصر اور سوڈان کا اگلا خدیو بنا۔

ابتدائی زندگی
-------------

وہ اکثر وسیلہ میں "والدہ" یا "ماں" کے طور پر جانا جاتا تھا۔ تیوفک کی پیدائش کے چودہ سال بعد ، 1866 میں ، اسماعیل نے شفق نور سے شادی کی ، کیوں کہ مصری قانون کے مطابق وارث کی والدہ سے شادی کی جا سکتی ہے اور اسے "چوتھی شہزادی" کے منصب پر لے گیا۔ کچھ ہی دیر بعد ، اس نے اور اس کے بیٹے نے القببہ پیلس میں ایک علاحدہ رہائش گاہ قائم کی۔   وہ تمام ریاستی مواقع پر اسماعیل پاشا کی دوسری بیویوں کے ساتھ اپنی جگہ لے گئیں۔  مصر میں وہ *ڈیورٹجو حنم* یا چوتھی خاتون کے نام سے مشہور تھیں۔  وہ زیادہ تر روایتی عثمانی لباس پہنتی تھیں ، جس میں کچھ مغربی تفصیلات موجود تھیں۔

بطور والدہ پاشا
---------------

اسماعیل کو 26 جون 1879 کو ، یورپی طاقتوں کے مشورے پر عمل کرتے ہوئے سلطان عبد الحمید دوم نے معزول کر دیا اور اس کے بیٹے کو خدیو بنا دیا جس سے شفق نور والدہ پاشا بن گئیں۔ 'عوربی انقلاب' پر شاہی خاندان کے تقسیم ہونے پر شفق نور نے اپنے بیٹے پر کافی اثر انداز ہوئیں اور شاہی خاندان کی ثابت قدم محافظ بن کر سامنے آئیں۔ برطانوی وکیل الیگزنڈر میرک براڈلے ، جو جنرل عوربی کے محافظ تھے ، انھوں نے بتایا کہ کیسے شفق حانم نے شاہی خاندان کی شہزادیوں کو تابع کیا، جس نے بھی قائد انقلاب کی حمایت کی تھی ، اسے اس کی بے وفائی پر سخت ملامت کی گئی اور انھیں کڑی سزا دینے کا وعدہ کیا۔

موت
---

شفق نور حانم کا انتقال 17 مارچ 1884 کو قصر العالی محل میں ہوا اور اسے کھیڈوال مقبرہ ، الرافعی مسجد ، قاہرہ میں سپرد خاک کر دیا گیا۔

حوالہ جات
---------

1. ↑  Kenneth M. Cuno (April 1, 2015)۔ Modernizing Marriage: Family, Ideology, and Law in Nineteenth- and Early Twentieth-Century Egypt۔ Syracuse University Press۔ صفحہ: 33–4۔ ISBN 978-0-815-65316-5
2. ↑  Beshara Doumani (February 1, 2012)۔ Family History in the Middle East: Household, Property, and Gender۔ SUNY Press۔ صفحہ: 258۔ ISBN 978-0-791-48707-5
3. ↑  Ellen Chennells (November 20, 2014)۔ Recollections of an Egyptian Princess by Her English Governess: (1871-1876, New Intro, Annotated)۔ BIG BYTE BOOKS
4. ↑  E. Chennells (1893)۔ Recollections of an Egyptian Princess۔ William Blackwood۔ صفحہ: 8
5. ↑  Mervat F. Hatem (April 12, 2011)۔ Literature, Gender, and Nation-Building in Nineteenth-Century Egypt: The Life and Works of `A'isha Taymur۔ Palgrave Macmillan۔ صفحہ: 88۔ ISBN 978-0-230-11860-7
6. ↑  "His Highness Hidiv Ismail Paşa Hidiv of Misir (Egypt), Sudan and Taşoz"۔ اخذ شدہ بتاریخ 07 دسمبر 2020

بیرونی روابط
------------

* Henry Soszynski۔ "Walida"۔ Ancestry.com, Inc.۔ 27 مارچ 2009 میں اصل سے آرکائیو شدہ۔ اخذ شدہ بتاریخ 27 فروری 2010  الوسيط `|url-status=` تم تجاهله (معاونت)
ایک اٹھا ہوا ہاتھ جس کی مٹھی بند ہے۔
**مٹھی**  (انگریزی: Fist) ہاتھوں کی وہ شکل بندی ہے جب انگلیاں ہتھیلی کی جانب جھکی ہوتی ہیں اور اُسی طرف مضبوطی سے بند ہوتی ہیں۔ یہ کبھی لوگ ورزش کے دوران یا لڑائی کے وقت کرتے ہیں، جیسے کہ مکے بازی میں۔ یہ بھی دیکھا گیا ہے مٹھی کبھی لوگ گھبراہٹ میں بھی بناتے ہیں۔

جب بھی کوئی بچہ پیدا ہوتا ہے تو اس کے دونوں ہاتھوں کی مٹھیاں بند ہی رہتی ہیں اور جب انسان دنیا سے جاتا ہے تو دونوں ہاتھوں کی مٹھیاں کھلی رہتی ہیں یہ دونوں مواقع کی نوعیت خود انسانوں کے لیے روحانی اور مذہبی سیاق وسباق میں لوگ یہ درس و عبرت اخذ کرتے ہیں کہ اگر غور کیا جائے تو دونوں موقع پر گہرا راز ظاہر ہوتا ہے۔ کہا جاتا ہے کہ دنیا میں جسے ان باتوں کا علم ہوگا وہ غافل رہ سکتا ہے مگر جسے احساس ہوگا اس کے دل میں خدا کا خوف ہوگا وہ نہ کبھی بھرپیٹ کھانا کھائے گا اور نہ پوری نیند سوسکے گا سکندر ذو القرنین اکثر قبرستان جاتا اور بوسیدہ ہڈیوں کو ہاتھوں میں لے کر یہی کہتا اے ہڈیوں کل تم میرے جیسی تھی اور کل میں تمھارے جیسا ہوجاؤں گا اسے اتنا احساس تھا کہ اس نے وصیت کی تھی کہ مرنے کے بعد جب میری تکفین و تدفین کرنا تو میرے دونوں ہاتھوں کو کفن سے باہر نکال دینا تاکہ دنیا دیکھے کہ سکندر ذوالقرنین بند مٹھی لے کر دنیا میں آیا تھا لیکن کھلا ہاتھ اور خالی ہاتھ دنیا سے چلا گیا یہ دیکھ کر لوگ محسوس کریں کہ بند مٹھی اور کھلے ہاتھ کے درمیان یہی ایک انسان کی زندگی ہے۔

محاوروں میں
-----------

اکثر محاوروں میں مٹھی میں کرنا کسی چیز پر قابو پانا یا گرفت میں رکھنا ہوتا ہے۔ جیسے کہ کہا جاتا ہے کہ دنیا کی مختلف قوموں کی تاریخ اور ان کی علمی ترقی کودیکھیں کس طرح مختلف علم سیکھ کر دنیامیں حکمرانی کر رہے ہیں اور دنیا کو اپنی مٹھی میں کیے ہوئے ہیں۔ 1984ء میں نیو یارک میں پیدا ہونے والے فیس بک کے بانی مارک زکر برگ کی زندگی سے یہ سبق ملتا ہے کہ انسان کی لگن اور اس کی تعلیم اس کو کہاں تک پہنچا دیتی ہے اور اسی کو کہتے ہیں دنیا کو مٹھی میں کر لینا۔ آج پوری دنیا سے نہ صرف اپنی صلاحیتوں کا لوہا منوایا بلکہ دنیا کے ارب پتیوں میں اس کا شمار ہوتاہے۔ یہ ہے علم کی طاقت کی مثال سمجھی جاتی ہے۔

مزید دیکھیے
-----------

* ہاتھ

حوالہ جات
---------

1. ↑
2. ↑
ایک دلہن کے ہاتھ جو مہندی سے سجے ہوئے ہیں۔
مہندی کے مختلف ڈیزائنخواتین کے سولہ سنگھار میں جلہ جیم، **مہندی** (انگریزی: Mehndi) کو ایک خاص مقام ہے۔ اس کے بغیر ہر تہوار اور ہر تقریب کا رنگ پھیکا لگتا ہے۔جدید دور میں مہندی لگانا بھی ایک رسم سی ہو گئی ہے۔جس لڑکی کو مہندی لگانی آتی ہو وہ کافی خاص ہو جاتی ہے۔چونکہ مہنگائی کے اس دور میں ہر کسی کے لیے پارلر جا کر مہندی لگانا بھی ممکن نہیں رہا۔خواتین گھر بھی پر بہت ہی آسان طریقے سے مہندی کے خوبصورت دیزائن بنا سکتی ہیں۔ جس ڈیزائن کو وہ ہاتھ پر لگانا چاہتی ہیں۔اس کو پہلے سادہ کاغذ پر بناتی ہیں اور پھر وہی ڈیزائن ہاتھ پر بنانے کی کوشش عمومًا کرتی ہیں، حالاں کہ کچھ لوگ راست ہاتھ پر بھی اتارنے کی مہارت رکھتی ہیں۔ بازار میں جو مہندی دست یاب ہے وہ خاصی رنگ دار ہوتی ہے۔ اگر کہیں جلدی جانا ہوتو بازار میں سیاہ یا گہرے رنگ اور زیادہ چھاپ چھوڑنے والی مہندی بھی دست یاب ہے۔یہ مہندی مارکر کی طرح ہوتی ہے اور سرف ڈیزائن کی آؤٹ لائن کے لیے استعمال ہوتی ہے۔ اگر پانی میں ہاتھ نہ ڈالا جائے تو مہندی کا رنگ ایک ہفتہ تک بھی ہاتھوں پر ٹھہر سکتا ہے۔ پاکستان کا شہر جلہ جیم مہندی کے لیے دنیا بھر میں مقبول ہے۔ مہندی عمومًا ہاتھ اور پاؤں پر لگائی جاتی ہے۔ تاہم بڑھتی عمر اور سفید ہونے بالوں سے پریشان لوگ بالوں پر بھی سرخ مہندی لگاتے ہیں۔ کچھ لوگ خضاب کو بھی **کالی مہندی** کہتے ہیں۔ اس معاملے میں مرد اور عورتیں برابر کی شریک ہیں۔ 

مہندی باڈی آرٹ کی ایک شکل ہے اور برصغیر پاک و ہند سے جلد کی عارضی سجاوٹ ہے جو عام طور پر ہاتھوں یا ٹانگوں پر تیار کی جاتی ہے، جس میں مہندی کے پودے کے خشک پتوں سے تیار کردہ پیسٹ کا استعمال کرتے ہوئے، کسی شخص کے جسم پر آرائشی ڈیزائن بنائے جاتے ہیں۔ یہ جنوبی ایشیا کی خواتین میں باڈی آرٹ کی ایک مقبول شکل ہے جیسے ہندوستان، بنگلہ دیش، پاکستان، مالدیپ، سری لنکا، نیپال اور شمالی افریقہ، مشرقی افریقہ میں پائے جانے والے اسی طرح کے طریقوں سے مشابہت رکھتی ہے۔

مہندی قدیم زمانے سے جلد کے رنگ کے طور پر استعمال ہوتی رہی ہے۔ بہت سے تغیرات اور ڈیزائن ہیں۔ خواتین عام طور پر اپنے ہاتھوں اور پیروں پر مہندی کے ڈیزائن لگاتی ہیں، حالانکہ بعض، جن میں کینسر کے مریض اور ایلوپیشیا والی خواتین بھی شامل ہیں، کبھی کبھار اپنی کھوپڑی کو سجاتی ہیں۔ مہندی کا معیاری رنگ بھورا ہے، لیکن دیگر ڈیزائن کے رنگ جیسے سفید، سرخ، سیاہ اور سنہرا کبھی کبھی استعمال کیا جاتا ہے۔

ہندوستانی روایت میں مہندی کا استعمال عام طور پر ہندو شادیوں اور کرو چوتھ، وت پورنیما، دیوالی، بھائی دوج، نوراتری، درگا پوجا اور تیج جیسے تہواروں کے دوران کیا جاتا ہے۔ جنوبی ایشیا کے مسلمان مسلم شادیوں، عید الفطر اور عید الاضحی جیسے تہواروں کے دوران بھی مہندی لگاتے ہیں

ہندو تہواروں میں، خواتین اکثر اپنے ہاتھوں، پیروں اور بعض اوقات اپنے کندھوں کی پشت پر مہندی لگاتی ہیں۔ اس کے برعکس، مرد عام طور پر اسے اپنے بازوؤں، ٹانگوں، کمر اور سینے پر لگاتے ہیں۔ خواتین کے لیے، یہ عام طور پر ان کی ہتھیلیوں، ان کے ہاتھوں کی پشتوں اور پیروں پر کھینچا جاتا ہے، جہاں ان سطحوں پر ہلکی جلد کے برعکس ہونے کی وجہ سے ڈیزائن سب سے واضح ہو گا، جس میں قدرتی طور پر میلانین روغن کم ہوتا ہے۔

مزید دیکھیے
-----------

* میک اپ
* لپ اسٹک
* سولہ سنگھار

مہندی کے لیے مشہور
------------------

* جلہ جیم

حوالہ جات
---------

1. ↑  مہندی ، سولہ سنگھار
2. ↑  دلہن مہندی ڈیزائن
3. ↑  مہندی خوبصورتی اورجاذبیت بڑھاتی ہے[*مردہ ربط*]
**شاہ محکم الدین صاحب السیر** آپ سلسلہ اویسیہ کے ممتاز مشائخ اور خلفاء میں شمار ہوتے ہیں شیخ عبد الحق اویسی کے مرید اور خلیفہ تھے

نام
---

نام محکم الدین خواجہ اویس قرنی کی نسبت سے خواجہ عمر بھر سفر کی وجہ سے سیرانی بادشاہ مشہور تھے اس وجہ سے صاحب السیر بھی کہا جاتا ہے ہے زہر کی وجہ سے انتقال ہوا اس لیے شہید بھی کہا جاتا ہے

ولادت
-----

ولادت کا سنہ 1137ھ کے قریب بنتا ہے ذات کے کھرل تھے

بیعت
----

سلسلہ بیعت قادری وحنفی پے مرشد اپنے عم زاد خواجہ عبد الخالق سے پیعت تھی اس لیے اویسی کہا جاتا ہے اپنے مرشد سے بڑا روحانی فیض حاصل کیا، صاحب وجد و سماع ہوئے اور اکثر حالت سکر و جذب میں رہتے تھے، آپ کا استغراق اور مستی حد کمال کو پہنچی ہوئی تھی، سارے عالم اسلام کی سیاحت کی، اس سیر و سیاحت کی وجہ سے آپ کا خطاب صاحب السیر پڑ گیا تھا۔

خلفاء
-----

محکم الدین صاحب السیر کے نو خلفا تھے یہ خلفا بڑے بلند مراتب ہوئے انھیں حضور کی فیض تربیت سے خاصا حصہ ملا تھا۔

* 1۔ حافظ قمر الدین ساکن کوٹھ قائم رئیس (آپ نواب سرفراز خان حاکم ملتان کے پیرو مرشد تھے)۔
* 2۔ شیخ محمد سلیم قریشی ثانی
* 3۔ شاہ ابوالفتح ساکن مو
* 4۔ خواجہ سلیمان (ان کا مزار آپ کے پہلو میں ہے)
* 5۔ شیخ محمد انور ملتانی (آپ بھی حضرت کے پہلو میں آسودہ خاک ہیں)
* 6۔ شیخ اللہ داد آپ ڈیرہ غازی خاں کے تھے، مگر آپ کا مزار بھی ملتان میں ہے۔
* 7۔ دیوان محمد غوث جلال پور پیروالہ (آپ پیر قتال کی اولاد میں سے تھے)۔
* 8۔ شیخ دوست محمد (آپ کا مزا ر موضع جہانگڑ میں زیارت گاہ خلق ہے)
* 9۔ حافظ عبد الکریم قاری (آپ قرآن کی قرأت اور خوش آوازی میں سارے پنجاب میں اپنا ثانی نہیں رکھتے تھے

وفات
----

آپ کا وصال پانچ جمادی الثانی 1197ھ 1783ء میں ہوا، مزار پر انوار کوٹ بخشا متصل بہاولپور میں ہے،

حوالہ جات
---------

1. ↑  خزینۃ الاصفیاءجلد پنجمم:صفحہ 369 تا 374 مفتی غلام سرور لاہوری مکتبہ نبویہ لاہور
2. ↑  بہاولپور کے تین ہمعصر اولیاء اردو اکیڈمی بہاوپور
**ادھے سنگھ** مارواڑ جو بعد ازاں جودھ پور کہلایا (موجودہ دور میں راجستھان ریاست انڈیا میں) کے فرماں روا تھے۔ ان کی عرفیت موٹا راجا بھی ہے۔ انھوں نے 1595-1583 تک حکمرانی کی۔**ادھے سنگھ**راؤ مالدیو راٹھورفرمان روائے جودھ پور کا بیٹا تھا۔ اس خاندان عظیم الشان میں صدہا سال سے حکومت اور امارت کا نقشہ جما ہوا تھا۔

والد اور بھائی
--------------

ادھے سنگھ کا والد راؤ مالدیو راٹھور فرمان روائے جودھ پور کا بیٹا تھا۔ اس خاندان عظیم الشان میں صدہا سال سے حکومت اور امارت کا نقشہ جما ہوا تھا۔راؤ مالدیو راٹھور جاہ و حشمت شوکت و سطوت عمارت لشکر میں جملہ راجگان ہندوستان میں ممتاز تھا۔اس کے مرنے کے بعد اس کا چھوٹا بیٹا چندرسین جانشین ہوا۔ پندرہویں جلوس میں جب کہ شہنشاہ اکبر زیارت مزار مبارک حضور خواجہ غریب نواز حضرت خواجہ معین الدین چشتی سے فارغ ہوکر ناگور میں رونق افروز ہوئے۔ چندر سین نے دربار میں حاضر ہو کر  ملازمت اور اطاعت بادشاہ کی اختیار کی۔ لیکن انیسویں جلوس میں پھر باغی ہو گیا جب تنبیہ کے واسطے شاہی فوجی مامور ہوئیں۔ دشوار گزار پہاڑوں میں جا چھپا پچیسویں جلوس میں پایندہ خان مغلظ کو شکست دی اور وہ پھر بھاگ گیا۔

راجا ادھے سنگھ
--------------

مارواڑ فتح کرنے کے بعد اکبر نے راجا مالدیپ کے بڑے بیٹے راجا ادھے سنگھ کو خاندانی گدی پر بٹھا دیا۔ اکبر کی محبت میں تاریخی خاندان کی ریت رسوم سے قطع نظر 994 میں اپنی لائق بیٹی مان متی جو جگت سائین کے نام سے مشہور تھی کی شادی ولی عہد سلطنت شہزادہ سلیم (جہانگیر) سے ٹھہرا دی۔
19 رجب 994 کو بادشاہ مع امرائے دربار اور بیگمات کے راجا کے مکان پر تشریف لے گئے اور نہایت دھوم دھام سے دلہن کو بیاہ کر لے آئے۔
اس شادی کے بعد راجا آدھے سنگھ منصب ہزاری پر سرفراز ہوا اور وطن کی حکومت بطور جاگیر کے قرار پائی۔ 23ویں جلوس میں صادق خان کے ساتھ راجا مدھکر بندیلہ کی تنبیہ پر متعین ہوا۔ اٹھائیسویں جلوس میں مہم گجرات اور پینتیسویں جلوس میں زمیندار سروہی کی تعدیل پر مامور ہوا۔ چالیس میں جلوس میں انتقال کیا چار رانیاں اس کی آتش محبت میں جل کر ستی ہوئیں۔
راجا کی بیٹی جو برگ سائین جو عام طور سے جودھ بائی کے نام سے مشہور ہیں۔ ان کے وطن سے 999 ھ یا 1000 ہجری بمقام لاہور شہزادہ خرم (شاہجہان)  پیدا ہوئے۔
قلعہ اکبر آباد آگرہ اور فتح پور سے کریم جو رباعی کے عالیشان محلات اس وقت تک موجود ہیں۔ قلعے کے محل میں ایک طرف پر کمار اور دوسری طرف مندر کے آثار اس وقت تک پائے جاتے ہیں۔

### سہاگ پورہ

جودبا ایلی اکبر آباد میں محلہ سوہاگ پورا کے نام سے آباد کرکے اس میں اپنے عالیشان محلات اور باغات تعمیر کروائے تھے۔ یہ مقام اب تک جودھ بائی کے نام سے مشہور اور موضع بھوگی پرگنہ صدر تحصیل آگرہ میں شہر کے متصل واقع ہے۔
جواد بھائی نے جمعے کے دن 30 ربیع الثانی 1038 کو انتقال کیا۔ جاگیر کو بہت رنج ہوا اور دوسرے دن بیٹے شہزاد خرم کے مکان پر گئے اور اپنے ساتھ لے آئے۔

حوالہ جات
---------

* جودھ پور نسب نامہ
* Sarkar, J.N. (1984, reprint 1994). *A History of Jaipur*, New Delhi: Orient Longman, آئی ایس بی این 81-250-0333-9

, p. 41
* Alam, Muzaffar، Subrahmanyam, Sanjay (1998)۔ The Mughal State, 1526–1750۔ Oxford University Press۔ صفحہ: 177۔ ISBN 978-0-19-563905-6
* Beveridge, H. (tr.) (1939, reprint 2000). *The Akbarnama of Abu'l Fazl*, Calcutta: The Asiatic Society, آئی ایس بی این 81-7236-094-0

, pp. 1027-28
**اینیمل یونائٹیڈ** ((جرمنی: Konferenz der Tiere)‏) ایک 2010 جرمن 3D کمپیوٹر متحرک ایڈونچر والی مزاحیہ فلم ہے۔ ریئن ہارڈ کلوس اور ہولگر ٹیپی کی ہدایت کاری اور پروڈیوس۔ اسے 7 اکتوبر ، 2010 کو جرمنی میں جاری کیا گیا تھا۔

کہانی
-----

یہ فلم افریقہ کے اوکاوانگو ڈیلٹا میں ترتیب دی گئی ہے اور مرکزی کردار بل نامی میرکیت اور سقراط نامی شیر ہیں۔ سالانہ سیلاب ڈیلٹا میں پہنچنے میں ناکام رہا ہے ، پانی کی قلت ہو چکی ہے اور آبائی جانور اس پر سخت مقابلہ کرتے ہیں۔ بلی اور سقراط مزید پانی کی تلاش کے لیے نکلے اور ان کی جستجو کے دوران وہ پوری دنیا کے جانوروں کے ایک ریگ ٹیگ گروپ سے ملے: سوشی نامی قطبی ریچھ ، ٹوبی نامی ایک کنگارو ، اسمیلی نامی تسمانیائی شیطان ، ونفریڈ نامی دو گالیپاگوس کچھی اور چارلس نامی مرغا ونسٹن اور طوپو نامی چمپینزی ، ان سبھی لوگوں نے کسی نہ کسی طرح انسانوں کے ذریعہ اپنی زندگی برباد کر کے افریقہ کا سفر کیا ہے۔ جانوروں کو جلد ہی ڈیلٹا میں پانی کی کمی کی وجہ معلوم ہو گئی: مسٹر اسمتھ نامی شخص کی ملکیت میں لگژری ریزورٹ کے لیے توانائی کی فراہمی کے لیے ایک ڈیم بنایا گیا ہے۔ ہنٹر ، ایک شکاری ، سقراط کو اغوا کر لیا ، جبکہ دوسرے جانور فرار ہو گئے۔ جانوروں کی ایک کانفرنس ہوتی ہے جہاں ونفریڈ اور ونسٹن مہلک مستقبل کی وضاحت کرتے ہیں جو جانوروں کے لیے ممکن ہوسکتے ہیں۔ تاہم ، کانفرنس کے بعد ، ونفریڈ اور ونسٹن انتقال کرگئے۔ اس دن ، بلی اور دوسرے جانور "موت کی وادی" کے ذریعے ڈیم کی طرف سفر کرتے ہیں۔ ہنٹر جانوروں کو داغ دیتا ہے اور دو طیارے سے روکنے کی کوشش کرتا ہے ، لیکن مکمل کے ذریعہ اسے روکا گیا۔ ٹڈیوں کا ایک بھیڑ اپنے کپڑوں سمیت ہر چیز کھانے والے انسانوں پر حملہ کرتا ہے۔ مسٹر اسمتھ کی بیٹی مایا ، سقراط کو اپنے پنجرے سے آزاد کرتی ہے اور ہنٹر کو ایک گلہ بھیجتی ہے۔ ڈیم کے نیچے سے نیچے ، بھینسیں اور گینڈے ، بشمول چینو اور بگی ، ڈیم میں داخل ہوتے ہیں۔ بلی ڈیم میں ایک پتھر سے ٹکرایا ، جو ہنٹر کے دو طیارے سے میزائل برپا کرتا ہے ، جو ڈیم کو تباہ کرتا ہے اور پانی کو آزاد کرتا ہے۔ واپس آنے والے پانی کو منانے کے لیے ، ان کی پارٹی ہے۔ پارٹی کے بعد ، جانور نیویارک شہر کا رخ کرتے ہیں ، جہاں نیل وہیل کے پس منظر میں پکارتے ہوئے جانور شہر کے ساتھ چلتے ہوئے فلم کے ساتھ ختم ہوتا ہے۔

حوالہ جات
---------

1. ↑   — اخذ شدہ بتاریخ: 20 اگست 2016
2. ↑
3. ↑

بیرونی روابط
------------

* اینیمل یونائٹیڈ آئی ایم ڈی بی پر (انگریزی میں)
* *اینیمل یونائٹیڈ* آل مووی پر  ویکی ڈیٹا پر  (527749) کی خاصیت میں تبدیلی کریں
* **اینیمل یونائٹیڈ** روٹن ٹماٹوز (Rotten Tomatoes) پر
* *اینیمل یونائٹیڈ*  ٹی سی ایم موویز ڈیٹا بیس (TCM Movie Database) پر
(PENTOTHAL (THIOPENTONE SODIUM بے ہوش کرنے کی دوا ہے جو وریدی I/V استعمال کی جاتی ہے۔ یہ 1935 میں پہلی دفعہ استعمال ہوئی تھی اور آج تک زیر استعمال ہے۔ یہ پیلے رنگ کا غیر قلمی Amporphous پاوڈر ہوتا ہے جو پانی اور الکحل میں حل ہو سکتا ہے۔ اس کا محلول 2.5% یا 5% بنایا جاتا ہے۔ جس کی 10.5 ph ہوتی ہے۔ اس کا تعلق Utra short acting barbiturate سے ہے۔ یعنی اس کا اثر صرف 4-8 منٹ تک رہتا ہے۔ اتنی جلدی اثر ختم ہو نے کی وجہ Rapid Metabolism نہیں ہے بلکہ Redistribution ہے۔ یعنی یہ دوا تیزی سے دماغ تک پہنچتی ہے لیکن جلدی ہی دماغ سے نکل کر جسم کے دوسرے حصوں میں مثلاً چربی میں پہنچ جاتی ہے۔ اس کی Half life 6-12 گھنٹے ہوتی ہے۔  

اگرچہ اس کے مالیکیول میں سلفر (گندھک) شامل ہے مگر یہ  *سلفا*  دواؤں میں شامل نہیں ہے اور سلفا دواؤں کی الرجی نہیں کرتی۔

 اس کا ڈوز 4–6 mg/kg ہوتا ہے لیکن Hypovolumic مریضوں میں اس سے کم دینا چاہیے۔  

 کسی بھی مریض کو Pentothal لگانے سے پہلے تصدیق کر لینی چاہیے کہ مریض NPO ہے (یعنی اس نے تقریباًً چھ گھنٹوں سے کچھ نہیں کھایا پیا)۔ اسے I/V لائن لگی ہوئی ہے Suction اور آکسیجن نزدیک اور تیار ہے اور مصنوعی سانس دینے کا مکمل انتظام موجود ہے کیونکہ کچھ مریضوں کا سانس یہ دوا لگتے ہی رک جاتا ہے ایسا عام طور پر عارضی ہوتا ہے۔   
یہ دوا Cardiovascular system کو بھی کمزورDepress کرتی ہے یعنی دل کی طاقت کم ہو جاتی ہے اور بلڈپریشر گر جاتا ہے۔ خاص طور پر دل کے امراض میں یہ دوا خطرناک ہوسکتی ہے۔ اسی لیے اسے ہمیشہ آہستہ آہستہ لگانا چاہیے۔ Pentothal کا گردوں اور رحم Uterus پر کوئی خاص اثر نہیں ہوتا Laryngeal reflexes برقرار رہتے ہیں البتہ زبان Relax ہو کر سانس کا راستہ روک سکتی ہے۔  

Light anesthesia میں Incision لگانے سے Laryngeal spasm ہو سکتا ہے۔  

یہ انجکشن اگر vein سے باہر لگ جائے تو Necrosis کی وجہ سے سخت جلن ہوتی ہے۔ اگر غلطی سے یہ انجکشن Vein کی بجائے Artery میں لگ جائے تو Crystalization کی وجہ سے Artery Block ہو جاتی ہے ہاتھ میں سخت جلن ہوتی ہے اور ہاتھ میں Gangrene ہو سکتی ہے (اگر Gangrene ہو جائے تو ہاتھ کاٹنا پڑتا ہے). اسی وجہ سے اسے ہمیشہ پہلے سے چلتی ہوئی ڈرپ کے ذریعہ دینا چاہیے اور 5% کی بجائے 2.5% محلول استعمال کرنا چاہیے   

یہ دوا Shocked مریضوں میں اور CCF کے مریضوں میں استعمال نہیں کرنی چاہیے۔ اسی طرح Porphyria کے مریضوں میں اسے ہر گز استعمال نہیں کرنا چاہیے۔  

Pentothal مرگی Epilepsy کے شدید جھٹکوں Convulsions روکنے کے لیے بھی بہت مفید دوا ہے۔

مزید دیکھیے
-----------

* نائٹرس آکسائڈ
* پروپوفول
* کتامائن
* دماغ
* سکسامیتھونیم
* نوسمین
* Vaporizer
* ہالوتھین
* لگنوکین

حوالہ جات
---------

1. ↑  Russo H, Bres J, Duboin MP, Roquefeuil B. "Pharmacokinetics of thiopental after single and multiple intravenous doses in critical care patients". *Eur J Clin Pharmacol* 1995; 49(1–2):127–37. PMID 8751034
2. ↑  Morgan DJ, Blackman GL, Paull JD, Wolf LJ. "Pharmacokinetics and plasma binding of thiopental. II: Studies at cesarean section". *Anesthesiology* 1981 Jun;54(6):474–80. PMID 7235275
**روشن دلوی** مہاراشٹر ، بھارت میں بامبے ہائی کورٹ کے سابق جج ہیں۔  اس نے جج کی حیثیت سے اپنی عملی زندگی کے دوران متعدد بڑے پیمانے پر رپورٹ کیے گئے اور اہم مقدمات کا فیصلہ کیا، بشمول شیو سینا کے رہنما بال ٹھاکرے کے بچوں کے درمیان ان کی وراثت سے متعلق تنازعہ،  اور مہاراشٹر کے قانون کو چیلنج جس میں بار میں رقاصوں کو آگے بڑھنے سے منع کیا گیا تھا۔

عملی زندگی
----------

دلوی نے ممبئی میں قانون کی مشقیں کی اور جمنالال بجاج انسٹی ٹیوٹ برائے مینجمنٹ تعلیمات اور نرسی مونجی انسٹی ٹیوٹ برائے مینجمنٹ تعلیمات میں وزٹنگ فیکلٹی ممبر کے طور پر کارپوریٹ قانون بھی پڑھایا۔ 

1989ء میں دلوی کو ممبئی کی سٹی سول اور سیشن کورٹ میں جج کے طور پر مقرر کیا گیا۔ 2004ء میں، وہ ممبئی میں فیملی کورٹ کی پرنسپل جج تھیں۔ وہ جون 2005ء میں بامبے ہائی کورٹ میں تعینات ہوئیں۔ 


1. 1 2 3  "Hon'ble Former Justices: Smt. R. S. DALVI"۔ Bombay High Court
2. ↑  "Bal Thackeray's sons in legal row over property worth crores"۔ The Indian Express (بزبان انگریزی)۔ 2014-01-21۔ اخذ شدہ بتاریخ 09 نومبر 2020
3. ↑  "Dance No Bar"۔ Mumbai Mirror (بزبان انگریزی)۔ 18 January 2019۔ اخذ شدہ بتاریخ 09 نومبر 2020
بلوچ یوم ثقافت ہر سال 2 مارچ کو پاکستان، ایران، افغانستان دبئی مسقط، بحرین،سعودی عرب اور بھارت میں شایان انداز سے منایا جا تا ہے۔ یوں تو ہر قوم کو اپنی ثقافت پہ ناز ہوتا ہے اس دن کو روایتی جذبہ سے مناتے ہیں۔ بلوچ مرد، خواتین اور بچے اپنے روایتی لباس میں ملبوس رنگا رنگ ریلیاں نکالتے ہیں۔ مختلف اجتماعات کا بندوبست ہوتا ہے اور جشن کاسماں ہوتا ہے۔ اس مخصوص دن کی تیاری بھر پور انداز سے ہوتی ہے تا کہ دنیا کو بلوچ ثقافت زبردست طریقے سے پیش کیا جائے۔ بے شک ثقافت ہر قوم کی غمازی کرتی ہے لیکن بلوچ جو غیور قوم ہیں اپنی ممتاز ثقافت کو ایک کشش ثقل کے طور پر استعمال کرتے ہیں تا کہ پوری بلوچ قوم یکجا ہو کر نازاں ہو سکے۔ برطانوی اور فرانسیسی ماہرین آثار قدیمہ کی سروے ٹیموں نے بلوچ ثقافت کو دنیا میں ایک منفرد، مخصوص اور دوسری قدیم ثقافتوں کے مقا بلے میں مضبوط ثقافت قرار دیا ہے۔ بلوچ قوم اپنی مہمان نوازی، جرأت اور ایفائے عہد کی وجہ سے مشہور ہیں۔ بلوچی خواتین اپنے حسین وجمیل ملبوسات خود تیار کرتی ہیں۔ بلوچ لباس اپنی خو بصورت کڑھا ئی اور ڈیزائن کے باعث قیمتی اور مشہور ہیں۔ بلوچ مرد بھی اپنے روایتی لباس زیب تن کرکے تلواروں کے سائے میں پر جوش بلوچی رقص پیش کرتے ہیں۔ یہی وجہ ہے کہ پر شکوہ بلوچ ثقافت دنیا کی توجہ کا مرکز ہے اوربلوچ یوم ثقافت اس کا آئنہ ہے۔ بلوچ دین اسلام کی پیروی کرتے ہیں اور ان کی ثقافتی شناخت میں مذہب ایک اہم جز ہے انھیں یکجا کرنے اور متحدہ رہنے میں مدد دیتا ہے۔ جہاں بلوچی مردوں کے ڈر یس کوڈ کا تعلق ہے، مردوں کی مقبول پوشاک میں پگڑی شامل ہے، ڈ ھیلی چوڑے گھیرکی شلوار اور گھٹنوں سے نیچی ڈ ھیلی قمیص شوق سے پہنی جا تی ہے۔ بلوچ یوم ثقافت بلوچستان کے دارا لحکومت کوئٹہ کے علاوہ اسلام آبا د، لاہور اور کراچی میں دھوم دھام سے منایا جاتا ہے۔ یہ دن متنوع بلوچ ثقافت کو سمجھنے اور اجاگر کر نے کے لیے اچھا موقع ہے۔ اس میں بلوچ ادب اور موسیقی بھی مضبوط روایات اور ثقافتی اقدار کا حصہ ہیں۔ یہ خوش آئند بات ہے کہ امریکی، جرمن اور چند یورپی سفارت خانے بھی بلوچ یوم تقریبات کا انتظام ہوتا ہے۔ بلوچ ثقافت کی عکاسی کی خاطر بلوچ کھانے، لوک گا نے اور رقص و موسیقی کا اہتمام کیا جا تا ہے۔
ہوٹ این سار سوپ میں مصالحہ اور کھٹے اجزاء دونوں  شامل ہوتے ہیں۔ سوپ کی تیاری میں مرغی  کا شوربہ استعمال ہو سکتا ہے۔امریکی چینی طرز کے سوپ میں عام اہم اجزاء میں بانس کی ٹہنیاں ، تل کا تیل،مکئی ، سرکہ ، انڈا ، مکئی کا نشاستہ اور سفید کالی مرچ شامل ہیں   دوسرے اجزاء میں مشروم یا بھوسے کے مشروم اور توفو کی چھوٹے چھوٹے ٹکڑے شامل ہیں ۔یہ کارن اسٹارچ کے اضافے کی وجہ سے چینی کھانوں کے نسبتاً زیادہ گاڑھا ہوتا ہے۔ عام طور پر بیشتر چینی اداروں میں یہ سوپ ایک صحت مند پکوان کے طور پر جانا جاتا ہے اور سوڈیم  زیادہ ہونے کے علاوہ  مجموعی طور پریہ ایک بہت ہی صحتمند سوپ ہے

### چینی ہوٹ این سار سوپ

"ہوٹ این سارسوپ"  دراصل ایک چینی سوپ ہے جسے بیجنگ اور سچوان کے علاقائی پکوان  کے طور پر جانا جاتا ہے۔ چینی سوپ عام طور پرگوشت پر مبنی ہوتا ہے اور اس میں اکثر بانس کی شاخیں اور توفو جیسے اجزا ہوتے ہیں جو بعض اوقات سور کے گوشت سے  تیار ہوتے ہیں۔کبھی کبھی سوپ میں گاجر اور سور کے گوشت کا ٹکڑا بھی ہوتا شامل ہوتا ہے اسے عام طور پر سرخ مرچ یا سفید کالی مرچ  اور سرکہ کے ساتھ بنایا جاتا ہے۔

### جاپانی ہوٹ این سار سوپ

جاپانی ہوٹ این سار سوپ سرکہ ، سویا ساس اور  شوربے کے ساتھ تیار کیا جاتا ہے  اور اس میں شیٹیک مشروم ، ٹوفو ، بانس کی ٹہنیاں اور سرخ گوشت شامل ہو سکتے ہیں۔ انڈے اور آلو کے نشاستے سے سوپ گاڑھا ہوتا ہے۔

### ہندوستانی ہوٹ این سار سوپ

ہندوستان میں  یہ سوپ سرخ اور سبز مرچ ، ادرک ، گاجر ، مٹر ، توفو ، سویا ساس ، چاول کے سرکہ اور ایک چٹکی چینی کے ساتھ بنایا جاتا ہے۔  اسے ہندوستان میں چینی سوپ ہونے کی حیثیت سے دیکھا جاتا ہے۔

### پاکستانی ہوٹ این سار سوپ

عام طور پر ہوٹ این سار سوپ پاکستان میں چکن ، گاجر ، گوبھی ، مرچ ، مکئی کا آٹا ، انڈے ، سرکہ ، سویا ساس اور نمک کے ساتھ بنایا جاتا ہے۔اس میں شملہ مرچ بھی شامل ہو سکتی ہے

حوالہ جات
---------

1. ↑  Rhonda Parkinson۔ "Hot and Sour Soup"۔ About.com Food۔ 23 اگست 2011 میں اصل سے آرکائیو شدہ۔ اخذ شدہ بتاریخ 02 فروری 2016  الوسيط `|url-status=` تم تجاهله (معاونت)
2. ↑  "Hot and Sour Soup"۔ Gimme Some Oven۔ 2017-01-09۔ اخذ شدہ بتاریخ 25 نومبر 2019
3. ↑  "Archived copy"۔ 25 اپریل 2015 میں اصل سے آرکائیو شدہ۔ اخذ شدہ بتاریخ 13 جنوری 2015  الوسيط `|url-status=` تم تجاهله (معاونت)
4. ↑  "Hot and Sour Soup - Zubaida Tariq"۔ Khanapakana.com۔ 05 مارچ 2021 میں اصل سے آرکائیو شدہ۔ اخذ شدہ بتاریخ 30 اکتوبر 2018  الوسيط `|url-status=` تم تجاهله (معاونت)
**2019 میں بھارت کے انتخابات** (انگریزی: 2019 elections in India) کے تحت بھارت میں بھارت کے عام انتخابات، 2019، لوک سبھا کے ضمنی انتخابات، راجیہ سبھا کے انتخابات، سات صوبہ جات کے اسمبلی انتخابات اور بہت سارے اسمبلی کے ضمنی ، کونسل اور مقامی انتخابات ہونے والے ہیں۔

عام انتخابات
------------

عام انتخابات اپریل اور مئی 2019 میں منعقد ہوئے۔ یہ انتخابات بھارت کی 17ویں لوک سبھا کی تشکیل کے لیے ہوں گے جس میں 543 نششتوں سے امید وار منتخب ہو کر آئیں گے اور سب سے زیادہ نششتیں دکھانے والی جماعت حکومت بنائے گی۔

قانون ساز اسمبلی انتخابات
-------------------------

اسی سال آندھرا پردیش، اروناچل پردیش، اوڈیشا، سکم اور تلنگانہ میں عام انتخابات کے ساتھ ہی اسمبلی انتخابات بھی ہونے والے ہیں۔

### آندھرا پردیش

 تفصیلی مضمون کے لیے **آندھرا پردیش قانون ساز اسمبلی انتخابات، 2019** ملاحظہ کریں۔
آندھرا پردیش میں 2019 میں 15 ویں قانون ساز اسمبلی کی تشکیل کے لیے اپریل یا مئی میں اسمبلی انتخابات ہونے والے ہیں۔

### تیلنگانہ

 تفصیلی مضمون کے لیے **تیلنگانہ قانون ساز اسمبلی انتخابات، 2019** ملاحظہ کریں۔
تیلنگانہ میں 2019 میں دوسری قانون ساز اسمبلی کی تشکیل کے لیے اسمبلی اپریل یا مئی میں انتخابات ہونے والے ہیں۔

### اوڈیشا

 تفصیلی مضمون کے لیے **اوڈیشا قانون ساز اسمبلی انتخابات، 2019** ملاحظہ کریں۔
اوڈیشامیں 2019 میں قانون ساز اسمبلی کی تشکیل کے لیے اسمبلی اپریل یا مئی میں انتخابات ہونے والے ہیں۔

مزید دیکھیے
-----------

* بھارت کے عام انتخابات، 2019

حوالہ جات
---------

ٗٗ

| * د
* ب
* ت
بھارت کا پرچم بھارت میں انتخابات |
| --- |
| عام انتخابات | 
* 1920
* 1923
* 1926
* 1930
* 1934
* 1945
* 52-1951
* 1957
* 1962
* 1967
* 1971
* 1977
* 1980
* 1984
* 1989
* 1991
* 1996
* 1998
* 1999
* 2004
* 2009
* 2014
* 2019
* *2024*

 |
| ریاستی انتخابات | 
* 1920
* 1923
* 1926
* 1930
* 1934
* 1937
* 1945
* 1946
* 52-1951
* 1954
* 1955
* 1957
* 1960
* 1961
* 1962
* 1964
* 1965
* 1967
* 1968
* 1969
* 1970
* 1971
* 1972
* 1974
* 1975
* 1977
* 1978
* 1979
* 1980
* 1982
* 1983
* 1984
* 1985
* 1987
* 1988
* 1989
* 1990
* 1991
* 1992
* 1993
* 1994
* 1995
* 1996
* 1997
* 1998
* 1999
* 2000
* 2001
* 2002
* 2003
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017
* 2018
* 2019
* 2020
* 2021
* 2022
* 2023
* *2024*
* *2025*
* *2026*
* *2027*

 |
| مزید دیکھیے:
* انڈمان و نکوبار جزائر
* آندھراپردیش
* اروناچل پردیش
* آسام
* بہار
* چھتیس گڑھ
* دہلی
* دادرا و نگر حویلی و دمن و دیو
* گوا
* گجرات
* ہریانہ
* ہماچل پردیش
* جموں و کشمیر
* جھارکھنڈ
* کرناٹک
* کیرالہ
* لداخ
* لکشدیپ
* جھارکھنڈ
* مدھیہ پردیش
* مہاراشٹر
* منی پور
* میگھالیہ
* میزورم
* ناگالینڈ
* اڈيشا
* پدوچیری
* پنجاب
* راجستھان
* سکم
* تمل ناڈو
* تلنگانہ
* تریپورہ
* اتر پردیش
* اتراکھنڈ
* مغربی بنگال
 |
**ساشا مونٹی نیگرو** ( پیدائش **الیگزینڈرا Aćimović Popović** ( سیریلک : Александра Аћимовић Поповић؛ 20 جنوری 1946 - 14 فروری 2024ء)،  مونٹی نیگرین نسل کی میکسیکن اداکارہ تھیں۔ اس کی شادی میکسیکو کے سابق صدر مرحوم ہوزے لوپیز پورٹیلو سے ہوئی تھی۔

ابتدائی زندگی اور کیریئر
------------------------

ساشا مونٹی نیگرو باری ، کنگڈم آف اطالیہ میں مونٹی نیگرن کے والدین سلویا پوپوویچ اور جیووجن ایکیموویچ کی اکلوتی اولاد کے طور پر پیدا ہوئی تھی۔ اس کی والدہ کا تعلق مونٹی نیگرو کے ایک بزرگ خاندان سے تھا اور اس کے والد برطانوی انٹیلی جنس سروس کے لیے کام کرتے تھے۔ سلویا پوپوویچ کے خاندان کے افراد مبینہ طور پر یوگوسلاویہ پر نازی قبضے کے دوران موت کے کیمپوں میں مر گئے تھے۔ اس کا باقی خاندان ارجنٹائن چلا گیا جہاں اس کی پرورش ہوئی۔ اس کے بعد وہ میکسیکو منتقل ہوگئیں۔ ساشا 1970ء کی دہائی میں ایک اداکارہ بنیں اور سپر اسٹار ایل سینٹو کے ساتھ کئی لوچا لائبر فلمیں بنائیں۔ 1970ء کی دہائی کے وسط میں اور 1980ء کی دہائی کے آخر تک، اس نے میکسیکن کی کئی جنسی مزاحیہ فلموں میں کردار حاصل کیے۔ اس نے چار ٹیلی نویلاز میں حصہ لیا اور *یونا مجیر مارکاڈا* ("ایک داغدار عورت"، 1979ء) میں مرکزی کردار ادا کیا۔

ذاتی زندگی
----------

1980 ءکی دہائی میں، اس نے میکسیکو کے سابق صدر ، جوزے لوپیز پورٹیلو کے ساتھ رشتہ برقرار رکھا، جس کی شادی ابھی کارمین رومانو سے ہوئی تھی، جن سے اس کے تین بچے تھے۔ لوپیز پورٹیلو نے رومانو سے طلاق لے لی۔ رومانو کی موت کے بعد اس نے اور مونٹی نیگرو نے 2000 ءمیں شادی کی۔ مونٹی نیگرو نے اپنے بعد کے سالوں میں لوپیز پورٹیلو سے جنگ کی۔ جب وہ 2004ء میں نمونیا کی وجہ سے ہسپتال میں داخل ہوئے تھے، تو ان کے ساتھ ان کے دورے پچھلی شادی سے اس کے بچوں کی وجہ سے محدود تھے۔ اس وقت کے دوران اور مونٹی نیگرو کے ساتھ طلاق کی کارروائی کے درمیان، لوپیز پورٹیلو کی موت ہوگئی۔

  

مونٹی نیگرو کے دو بچے بیلہ (پیدائش 1985ء) اور الیجینڈرو (پیدائش 1990ء)تھے، ن۔



1. ↑  Murió Sasha Montenegro: había sufrido un derrame cerebral
**اسلام میں حیض** (انگریزی: Menstruation in Islam) ایک بہت اہم موضوع ہے۔ حیض کے معنی بہنا ہے۔ شریعت میں ایسی عورت جو نا بالغہ نہ ہو،آئسہ نہ ہو،جریان خون کا مرض نہ ہو اور حمل نہ ہو اس کے رحم سے خون نکلے تو اس کو حیض کہتے ہیں۔ جس کو جریاں خون کا مرض ہو یا حاملہ ہو یا نا بالغہ ہو یا آئسہ ہو اس کے رحم سے جو خون نکلتا ہے وہ حیض نہیں ہوتا ہے بلکہ استحاضہ ہوتا ہے۔
الحیضۃ کسرہ کے ساتھ اسم ہے اور جمع الحیض ہے اور الحیضۃ کا معنی وہ کپڑے کا ٹکڑا بھی ہے جس کے ساتھ عورت اپنی فرج کو (حیض آنے کے وقت) باندھتی ہے۔ 
اور کلمہ کی اصل سیلان (بہہ پڑنا) اور انفجار (پھوٹ پڑنا) سے ہے۔ کہا جاتا ہے : حاض السیل وفاض سیلاب پھوٹ پڑا اور بہہ گیا اور حاضت الشجرۃ یعنی درخت کی رطوبت ظاہر ہو گئی بہہ گئی۔ 
اور اسی طرح الحیض بمعنی الحوض ہے، کیونکہ پانی اس کی طرف بہتا ہے اور عرب یاء کی جگہ واؤ اور واؤ کی جگہ یاء داخل کرتے رہتے ہیں۔ کیونہ دونوں ایک ہی چیز سے ہیں۔

کیفیت
-----

حیض سے مراد وہ خون ہے جو رحم سے بغیر ولادت یا بیماری کے ہر مہینا فرج کی راہ سے نکلتا ہے۔ یہ سلسلہ تقریباً نو برس کی عمر سے ساٹھ برس کی عمر تک رہتا ہے۔ خون حیض اکثر سیاہ یا سرخ اور گرم ہوتا ہے۔

ابن عرفہ نے کہا ہے : المحیض اور الحیض کا معنی اس کے محل کی طرف خون کا جمع ہونا ہے اور اسی سبب سے حوض کو بھی یہ نام دیا گیا ہے کیونکہ اس میں پانی جمع ہوجاتا ہے۔ جبکہ معلوم اوقات میں عورت کا خون بہہ پڑے اسے حیض۔ اور جب وہ غیر معلوم ایام میں جاری ہو اور حیض کی رگ کے سوا کہیں اور سے آئے تو پھر مستحاضۃ کہا جاتا ہے اور اس کی آٹھ اسماء ہیں۔ 

* (1) حائض۔
* (2) عارک۔
* (3) فارک۔
* (4) طامس۔
* (5) دارس۔
* (6) کابر۔
* (7) ضاحک۔
* (8) طامث۔

حیض کی مدت
----------

حیض کی کم سے کم مدت تین دن ہے اور زیادہ سے زیادہ مدت دس دن ہے اس سے کم آکر رک جائیے یا دس دن سے زیادہ آجائے تو وہ حیض نہیں ہے وہ استحاضہ کا خون ہے۔ اس پر حیض کے احکام جاری نہیں ہو نگے ۔

مزید دیکھیے
-----------

* حیض

حوالہ جات
---------

1. ↑  تفسیر قرطبی۔ ابو عبد اللہ محمد بن احمد بن ابوبکر قرطبی سورہ البقرہ آیت222
2. ↑  اثمار الہدایہ شرح اردو ہدایہ جلد 1صفحہ251 - مؤلف : حضرت مولانا ثمیر الدین قاسمی
**ایڈورڈ کلائیو سٹیورٹ وائٹ** (پیدائش: 17 اپریل 1913ء)|(انتقال: 10 اکتوبر 1999ء) ایک آسٹریلوی کرکٹر تھا جو نیو ساؤتھ ویلز کے لیے کھیلا اور 1938ء میں آسٹریلیا کی ٹیم کے ساتھ بغیر ٹیسٹ میچ کھیلے انگلینڈ کا دورہ کیا۔ سڈنی میں پیدا ہوئے اور پلے بڑھے، ٹیڈ وائٹ نے نارتھ سڈنی کلب کے ساتھ گریڈ کرکٹ کھیلی اور وکٹوریہ کے خلاف اپنے فرسٹ کلاس ڈیبیو پر 52 رنز بنائے  وائٹ نے ایک روانی، سیدھے ایکشن کے ساتھ بولنگ کی جس سے اس کا قد زیادہ سے زیادہ ہو گیا اور اس نے وکٹوں کو محفوظ بنانے کے لیے حرکت کی بجائے درستی اور رفتار کی تبدیلی پر انحصار کیا۔ 1935 – 36 میں جنوبی آسٹریلیا کے خلاف اس نے سڈنی کرکٹ گراؤنڈ کی ایک قابل قبول پچ پر 8/31 پر قبضہ کیا، جس میں بغیر رن کے 4 وکٹوں کا اسپیل شامل تھا۔  اگلے سیزن میں اس نے دسویں نمبر پر بیٹنگ کرتے ہوئے اپنی واحد فرسٹ کلاس سنچری بنائی۔  ڈان بریڈمین کی قیادت میں آسٹریلوی ٹیم کے ساتھ 1938ء میں انگلینڈ کا دورہ کرنے کے لیے منتخب کیا گیا، وہ بیٹنگ کے لیے موزوں پچز کے لیے موزوں نہیں تھے جس کے نتیجے میں موسم گرما میں خشک موسم پیدا ہوا اور اس نے صرف 30 وکٹیں حاصل کیں (23.60 کی اوسط سے)۔ اس کی پرفارمنس میں کمر کی دائمی پریشانیوں کی وجہ سے رکاوٹ پیدا ہوئی جس کی وجہ سے اسے 1938 – 39 آسٹریلیائی سیزن کے دوران ریٹائرمنٹ پر مجبور ہونا پڑا۔

### انتقال

ان کا انتقال 10 اکتوبر 1999ء کو ہارنسبی، نیو ساؤتھ ویلز، آسٹریلیا میں 86 سال کی عمر میں ہوا۔

حوالہ جات
---------

1. ↑  Cricket Archive: Victoria v NSW at Melbourne 1934–35. Retrieved 8 February 2008.
2. ↑  Cricket Archive: NSW v SA at Sydney 1935–36. Retrieved 8 February 2007.
3. ↑  *Wisden Cricketers' Almanack*, 2000 edition: Obituaries in 1999. Retrieved 8 February 2008.
کراچی ، پاکستان کے سب سے مشہور بازار یہ ہیں: طارق روڈ، بوہری بازار ، سولجر بازار ،  صرافہ بازار، مینا بازار ، اردو بازار وغیرہ۔ ہر علاقے میں نئے اورپرانے طرز کے بازار یا شاپنگ ایریا میں عموماً ہزاروں چھوٹی انفرادی یا خاندانی ملکیت کی دکانیں اور اسٹالز ہوتے ہیں۔ کراچی شہر کے مضافاتی علاقوں میں نئے بنائے گئے شاپنگ مالز کا انتظام کسی بڑی تنظیم یا تجارتی کمپنی کے پاس ہو تا ہے۔ 

صدر ٹاؤن کا علاقہ کراچی کا پرانا مرکزی شاپنگ ایریا ہے۔صدر ایریا میں اہم بازار عبداللہ ہارون روڈ ، زیب النساء اسٹریٹ ، زینب مارکیٹ اور بوہری بازار ہیں۔ ایمپریس مارکیٹ گوشت اور گروسری کے لیے مشہور ہے۔  ایمپریس مارکیٹ مغل گوتھک طرز کا ایک وسیع وکٹورین ڈھانچہ ہے، جس میں عمارت کے بیچ میں 50 میٹر اونچا کلاک ٹاور ہے۔ ایمپریس مارکیٹ میں سینکڑوں دکانیں اور اسٹالز ہیں ۔

دیکھیں
------

* کراچی
* کراچی میں شاپنگ مالز

حوالہ جات
---------

1. 1 2  Hammad Shakil (27 July 2015)۔ "Soldier Bazaar: Where Karachi lives up to its diversity"۔ Dawn (newspaper)۔ اخذ شدہ بتاریخ 06 اپریل 2018
2. 1 2  No hope of early renovation of Empress Market آرکائیو شدہ (Date missing) بذریعہ dailytimes.com.pk (Error: unknown archive URL) Daily Times (newspaper), published 25 July 2017, Retrieved 6 April 2018
سانچہ:Bazaars in Pakistan
**سردار فیصل امین خان گنڈا پور** ، ایک پاکستانی سیاست دان ہیں جو اکتوبر 2018 سے جنوری 2023 تک خیبر پختونخوا کی صوبائی اسمبلی کے رکن رہے۔ انھوں نے نومبر 2021 سے صوبائی وزیر برائے لوکل گورنمنٹ، الیکشنز اور دیہی ترقی کے طور پر خدمات انجام دیں۔ وہ میجر ریٹائرڈ امین اللہ خان گنڈا پور، سابق وزیر ریونیو، ایکسائز اینڈ ٹیکسیشن کے بیٹے ہیں۔۔ وہ گلگت بلتستان اور کشمیر کے سابق وفاقی وزیر علی امین گنڈا پور کے بڑے بھائی اور ڈیرہ اسماعیل خان کے سابق تحصیل ناظم عمر امین خان گنڈا پور کے چھوٹے بھائی ہیں۔

سیاسی کیریئر
------------

گنڈا پور 14 اکتوبر 2018 کو ہونے والے پاکستانی ضمنی انتخابات 2018 میں حلقہ PK-97 سے پاکستان تحریک انصاف کے امیدوار کے طور پر خیبر پختونخوا کی صوبائی اسمبلی کے لیے منتخب ہوئے تھے۔ انھوں نے پاکستان پیپلز پارٹی کے فرحان افضل ملک کو شکست دی۔ گنڈا پور نے 18,170 ووٹ حاصل کیے جب کہ ان کے قریبی حریف پی پی پی کے مشترکہ اپوزیشن امیدوار فرحان دھپ ایڈووکیٹ نے صرف 7,609 ووٹ حاصل کیے۔ وہ اس وقت کے پی کے کابینہ میں لوکل باڈیز، الیکشن اور دیہی ترقی کے وزیر ہیں۔

حوالہ جات
---------

1. ↑
2. ↑  "By-Election 2018: PTI, PML-N win four NA seats each"۔ geo.tv۔ اخذ شدہ بتاریخ 15 اکتوبر 2018

| * د
* ب
* ت
 پاکستان میں انتخابات اور استصواب عامہ |
| --- |
| عام انتخابات | 

|  |  |
| --- | --- |
| (برطانوی دور حکومت) | 1920ء¹ - 1923ء¹ - 1926ء¹ - 1930ء¹ - 1934ء¹ - 1937ء¹ - 1945ء¹ |

|  |  |
| --- | --- |
| ( قیام پاکستان) | 1970ء - 1977ء - 1985ء - 1988ء - 1990ء - 1993ء - 1997ء - 2002ء - 2008ء - 2013ء - 2018ء - **2024ء** |

 |
| ایوان بالا کے انتخابات | 2006ء - 2009ء - 2012ء -*2015* |
| علاقائی انتخابات | 1951ء - 1953ء - 1954ء |
| استصواب عامہ | 1960ء - 1984ء - 2002ء |
| ¹ برطانوی ہندوستان کے حصے کے طور پر |
آثارِ قدیمہ

حویلی منگل سنگھ گوجرانوالہ شہر کے مغرب میں تقریباً 10 کلومیٹر کے فاصلے پر موجود گاؤں (کوٹ شیرا) میں واقع ہے۔ یہ حویلی ’منگل سنگھ‘ کی ملکیت تھی جسے انگریز حکومت نے مجسٹریٹ کی اہمیت دے رکھی تھی۔

آس پاس کے تقریباً 21 گاؤں میں منگل سنگھ کی چوہدراہٹ قائم تھی۔ منگل سنگھ ہفتہ وار پنچایت میں جزا و سزا کے فیصلے سنایا کرتا تھا۔ جزا کے بارے میں تو بہت سی لوک کتھائیں مشہور ہیں۔ البتہ سزا کے لیے اس نے بٹالہ چنڈا سنگھ میں ایک جیل نما عمارت تعمیر کروا رکھی تھی۔ مقامی لوگوں کے مطابق یہ عمارت چھوٹے چھوٹے کمروں پر مشتمل تھی، جس میں مجرموں کو سزا دی جاتی تھی۔ اب اُس جیل کو مسمار کرکے وہاں اسکول بنادیا گیا ہے۔

مقامی لوگوں کے مطابق منگل سنگھ ایک بہت ہی نفیس اور رحمدل شخص تھا۔ جب کبھی وہ گشت پر نکلتا تو گھوڑے کی بجائے پیدل سفر کرنے کو ترجیح دیتا۔ انصاف کا ایسا ماحول قائم کر رکھا تھا کہ ہندو، سکھ اور مسلم سب ایک جگہ اکٹھے رہتے تھے۔

منگل سنگھ کے دور حکمرانی میں ہندو کو سر عام جانور کا جھٹکا کرنے کی اجازت نہیں تھی نہ کوئی مسلمان سر عام گائے ذبح کر سکتا تھا ۔ منگل سنگھ خود سکھ مذہب کا پیروکار تھا لیکن اس کے دور میں مسلمانوں کا جتنا احترام کیا جاتا تھا وہ پاکستان بننے کے بعد بتدریج ختم ہو گیا۔ منگل سنگھ کے دور میں نہروں اور کھالوں پر کپڑے دھونے کے لیے جانے والی خواتین خود کو ہر طرح محفوظ سمجھتی تھیں کیونکہ خود منگل سنگھ بھی خواتین کی موجودگی میں وہاں نہیں جا سکتا تھا۔ چوری اور راہزنی جیسے وارداتیں سالہا سال کے دوران ایک آدھ ہوتی تھیں جبکہ قتل کو مکروہ ترین فعل سمجھا جاتا تھا۔ 1947ء میں جب پنجاب میں ہندو مسلم اور سکھ فسادات شروع ہوئے تو علاقہ بھر میں خونریزی ہوئی۔

کوٹ شیرا اور قریبی دیہات میں سکھ طاقتور تھے ۔ ہزاروں سکھ کوٹ شیرا میں جمع ہو گئے تو منگل سنگھ نے اپنی حکمرانی کے علاقہ میں مسلمان شہریوں کو ان کے گھروں میں بھیج کر ہر گلی کی حفاظت کے لیے 2،2 سرکاری سپاہیوں کی ڈیوٹی لگا دی۔ اس انتظام کی وجہ سے کوٹ شیرا فرقہ وارانہ خونریزی سے مکمل محفوظ رہا۔ تقسیم کے بعد منگل سنگھ اپنے بچوں کے ساتھ بھارت چلا گیا جبکہ اس کی بنائی ہوئی حویلی میں بھارت کی موجودہ ریاست ہریانہ کے ضلع کرنال، روہتک وغیرہ سے آنے والے مہاجروں کو ٹھہرایا گیا جو بعد میں اسی حویلی میں مستقل آباد ہو گئے ۔ اب منگل سنگھ کی حویلی تقریباََ دو درجن گھرانوں کا مسکن ہے ۔ حویلی میں مقیم افراد نے بتایا کہ 66سال کے عرصہ کے دوران انھیں یہاں مقیم خاندانوں کی ضروریات کے پیش نظر اصل تعمیرات میں معمولی نوعیت کے اضافوں کے سوا مرمت کا کوئی کام نہیں کرنا پڑا۔ اب بھی یہ حویلی اپنی شان و شوکت کے سبب علاقہ بھر میں ممتاز ہے ۔
بنی ٹھنی، کشن گڑھ کی شبیہ، قومی عجائب گھر, نئی دہلی
**بنی ٹھنی** سترھویں صدی کے والی کشن گڑھ راجپوت بادشاہ ساونت سنگھ (1748ء–1764ء) کی محبوبہ، مغنیہ اور شاعرہ گذری ہے جس کی تصویر نہال چند نے بنائی تھی اور اس تصویر نے اسے زندہ جاوید بنا دیا۔ اسے ہندوستان (راجستھان) کی مونالیزا بھی کہا جاتا ہے۔ بنی ٹھنی دراصل راجستھانی لفظ ہے جس کے معنیٰ آراستہ کے ہیں۔

بنی ٹھنی سرسوری گاؤں کی ویر گجر ذات سے تھی اور رسیک بہاری کے نام سے شاعری کرتی تھی۔ انھیں بعد میں اتسو، پریا اور ناگر رمنی کے ناموں سے بھی یاد کیا گیا۔ بعض لوگ اسے کشن گڑھ کی رادھا بھی کہتے ہیں۔ ماہر ثقافتیات ادبی نقاد اور شاعر احمد سہیل نے نے اپنے مضمون میں لکھا ہے" راجستھان میں مصوری کی روایت صدیوں قدیم ہے۔ خاص کر کشن گڑھ میں "مینچرز" تصاویر کے خدوخال، ساخت، رنگ اور بیانیہ اساطیری نوعیت کا ہے۔ کشن گڑہ کی مصوری میں ایک افسانوی یا فرضی کردار "بنی ٹھنی" کو ہمیشہ کلیدی حاصل رھی ہے۔ کشن گڑھ کے ساتویں (7) حکمران ساونت سنگھ (1699۔1764) جو مصور اور شاعر ھونے کے علاوہ فن نواز حکمران بھی تھے۔ ان کی سوتیلی ماں بینکاوتی جی نے دہلی کی ایک گائیکہ بنی ٹھنی کو اپنے دربار میں داخل کیا۔ بنی ٹھنی مغنیہ  تو تھی ساتھ ہی ہندی کی شاعرہ اور اس کا حسن لاجواب تھا۔ کشن گڑھ کی مصوری میں اس کی نوک دار ناک، کمان دار ٹھوڑی اور صراحی دار گردن اور خوب صورت جسم نے کئی مصوروں کو مبالغے کی حد تک متاثر کیا اور بنی ٹھنی کو ہندوستان کی "مونا لیزا" بھی کہا گیا۔ یہ بھی کہا جاتا ہے کی بنی ٹھنی کو راجھستاں اور فلورنس (اٹلی) کی فنکارانہ(مصورانہ)دنیاوں کو ایک دوسرے میں ضم کردی گیا۔ کہا جاتا ہے کہ بنی ٹھنی کی صورت میں مونا لیزا کی تشریح نو بھی ھو ئی۔ جب بنی ٹھنی کشن گڑھ کے دربار میں بحثیت گلوکارہ شامل ھوئی تو ساونت سنگھ اس کے عشق میں گرفتار ھو گے تھے۔ وہ ویشنو تعلیمات کے زیر اثر رہے۔ ساونت سنگ، ناگری داس کے نام سے شاعری کیا کرتے تھے۔ وہ انتہا درجے کے عاشق مزاج تھے۔ یہ بھی کہا جاتا ہے کی "بنی ٹھنی" ساونت سنگھ کی "رکھیل "تھی۔ جس میں حسن، تہذیبی شائستگی، معاشرتی رکھ رکھاؤ بہت تھا۔ اسی سبب بنی ٹھنی کشن گڑھ کی تہزیبی، جمالیاتی قدر اور اساطیری کردار بن گئی۔ کشن گڑھ کی مصوری اور بنی ٹھنی پر پروفیسر ایرک ڈکنس ،کارل کنڈیلا اور ڈاکٹر فیاض علی خان نے اعلی درجے کا محققانہ اور تنقیدی کام کیا ہے جیسے للیت کلا اکادمی ، دہلی نے شائع بھی کیا ہے۔اور کشن کے مصور شہزاد علی خان نے اس حوالے شاندار تصاویربناکرمصوری کے اس مکتب فکر کو زندہ رکھا ھوا ہے۔ "{1} ۔۔۔۔۔ احمد سہیل نے لکھا ہے" کشن گڑھ کی مصوری نے بنی ٹھنی کو مبالغے کی حد تک خوب صورت بنادیا۔ ایک نوکیلی ناک، لمبے گھنے بال،صراحی دار گردن، مچھلی جیسی آنکھیں ،یا چشم آہو اور کمان کی سیتھوڑی کو جسمانی اعضا کی شکل دے کر اس میں رنگ بھرے گئے۔ بنی تھنی کی زیادہ تر تصاویر میں اس کے چہرے کے ایک ہی رخ کو پیش کیا گیا ہے اور اس کو فنکارانی آدرش { آئیڈیل} کے طور پر ایک "دیوی" کی صورت میں بھیاپنے فنکارانہ عمل میں شامل کیا۔ حا لانکہ کسی عورت کی ایسی آنکھیں ہو ہی نہیں سکتیں۔ جو کانگڑا مصوری کی تکنیک ہے۔ جو انسان کی خوبصورتی کا التباس اورمصورانہ ہنر بھی ہے ۔{2}

1۔احمد سہیل ، "کشن گڑھ : راجستھان کا دبستان مصوری اور بنی ٹھنی "کتابی سلسلہ ' استفسار' جے پور ، راجستھان، بھارت ، شمارہ5 ۔ مارچ 2015۔
--------------------------------------------------------------------------------------------------------------------------------------

2۔ احمد سہیل ۔ "کشن گڑھ : راجستھان کا دبستان مصوری اور بنی ٹھنی بشمول کتاب "تنقیدی مخاطبہ "، کتاب دار ، ممبئی،بھارت 2017 ۔
**شہد کا جال بُنْنا** (انگریزی: Honey trapping) ایک تحقیقاتی عمل ہے جس میں رومانی یا جنسی تعلقات کو بین شخصی، سیاسی (جس میں ریاستی جاسوسی بھی شامل ہے) یا مالی مقاصد کے لیے استعمال کیا جاتا ہے۔ *شہد کے گملے* یا *شہد کی جال* میں یہ کوشش کی جاتی ہے کہ کسی ایسے شخص سے رابطہ کیا جائے جس کے پاس کسی گروپ یا شخص کو مطلوبہ معلومات ہیں۔ اس کے بعد جال بننے والا اپنے نشانے کو کسی جھوٹے رشتے کی جال میں پھنسانے کی کوشش کرتا ہے (جس میں ہو سکتا ہے کہ جسمانی تعلق ہو یا نہ ہو)۔ اس کوشش کا مقصد مزید معلومات کا حصول یا نشان زدہ شخص پر اثر انداز ہونا ہو سکتا ہے۔ عام طور سے اس کوشش میں خواتین کارندوں کو با اثر مردوں کو قابو میں کرنے کے لیے بہ روئے کار لایا جاتا ہے، مگر یہ معلوم ہوا ہے کہ یہ دونوں جنسوں کے لیے استعمال کردہ حکمت عملی ہے اور اس کے متعدد قسم کے نشانے بنائے جا چکے ہیں۔

واقعات
------

ستمبر 2019ء میں مدھیہ پردیش میں ریاست کی آل انڈیا نیشنل کانگریس حکومت کو پھنسانے کے لیے بی جے پی پر شہد کا جال بننے کا الزام لگایا جا چکا ہے۔

نومبر 2019ء میں بھارتی فوج کے دوجوانوں کے پاکستانی خفیہ ایجنسی آئی ایس آئی کے شہد کے جال میں پھنسنے کا معاملہ سامنے آیا تھا۔ ملزم دونوں جوان راجستھان کے پوکھرن میں تعینات تھے۔انھیں جودھ پور ریلوے اسٹیشن سے حراست میں لے لیا گیا۔ذرائع کےمطابق، پاکستانی خاتون کے جھانسے میں آکر کلیدی معلومات بھیجنے کے ملزم ان دونوں جوانوں کوایجنسیاں جودھ پور سے جے پور لےکرپہنچی ہیں جس کے بعد مزید کار روائی کی جا رہی ہے۔

اسی طرح سے عالمی سطح پر بھی کئی شہد کے جال بنے جا چکے ہیں۔ ان میں کئی سیاسی اور با اثر قائدین کو پھنسانے کی کوشش کی گئی ہے۔

مزید دیکھیے
-----------

* جنسیت

حوالہ جات
---------

1. ↑  "ہنی ٹریپ معاملے میں کئی بی جے پی لیڈر شامل، سی ایم تک پہنچی رپورٹ"۔ 13 اگست 2020 میں اصل سے آرکائیو شدہ۔ اخذ شدہ بتاریخ 12 نومبر 2019  الوسيط `|url-status=` تم تجاهله (معاونت)
2. ↑  "آرکائیو کاپی"۔ 12 نومبر 2019 میں اصل سے آرکائیو شدہ۔ اخذ شدہ بتاریخ 12 نومبر 2019  الوسيط `|url-status=` تم تجاهله (معاونت)
قاموس الفقہ فقہ اسلامی کے موضوع پراردو زبان میں لکھی جانے والی ایک فقہی انسائیکلوپیڈیا ہے، جس کے مصنف مشہور محقق مولانا خالد سیف اللہ رحمانی ہیں۔

اس میں کوئی شک نہیں ہے کہ دین میں تفقہ سب سے افضل عمل ہے۔جو اللہ کی ذات، اس کے اسماء وصفات، اس کے افعال، اس کے دین وشریعت اور اس کے انبیا ورسل کی معرفت کانا م ہے،اور اس کے مطابق اپناایمان ،عقیدہ اور قول وعمل درست کرنے کا نام ہے۔نبی کریم ﷺنے فرمایا :اللہ تعالی جس کے ساتھ بھلائی کرنا چاہتا ہے اس کو دین کی سمجھ عطا کر دیتا ہے۔ اس موضوع کے حوالے سے بہت سی کتب منظر عام پر آ چکی ہیں۔زیرِ تبصرہ کتاب بھی اسی موضوع کے حوالے سے ہے جسے علوم اسلامی کا ایک عظیم الشان انسائیکلوپیڈیا کہا جا سکتا ہے۔اور کتاب کے نام سے یہی محسوس ہوتا ہے کہ یہ کتاب صرف فقہ کی اصطلاحات کے حوالے سے ہوگی لیکن حقیقت میں یہ کتاب فقہ کی مصطلحات کے علاوہ تفسیر‘ حدیث‘ اصول فقہ اور قواعد فقہ کے اصطلاحی الفاظ سے بھی اعتناء کیا گیا ہے اور محض مصطلحات کے تعارف پر اکتفاء نہیں کیا گیا ہے بلکہ اس کے ذیلی مباحث اور متعلقات  کوشرح وبسط سے پیش کیا گیا ہے۔ اس کی ترتیب اولاً حروف تہجی کے اعتبار سے کی گئی ہے پھر بحث کے آغاز میں لغوی واصطلاحی تعریف بیان کی گئی ہیں اور فقہی حدود وقیود کو ملحوظ رکھا گیا ہے تاکہ تعریف جامع ومانع رہے اور ہر طرح کے سقم سے محفوظ ہو۔

امتیازی حیثیت
-------------

یہ کتاب اردو زبان میں مرتب ہونے والی فقہ اسلامی کی پہلی انسائیکلوپیڈیا ہے جس میں فقہی اصطلاحات کو حروف تہجی کی ترتیب سے فقہی احکام‘ حسب ضرورت احکامِ شریعت کی مصالح اور معاندین اسلام کے رد پر روشنی ڈالی گئی ہے۔ اور مذاہب اربعہ کو ان کے اصل ماخذ سے نقل کیا گیا ہے نیز جدید مسائل اور اصولی مباحث پر خصوصی توجہ دی گئی ہے۔ ہر بات مستند حوالہ کے ساتھ‘ دل آویز اُسلوب اور عام فہم زبان میں بیان کی گئی ہے۔ کتاب کا اسلوب نہایت عمدہ‘سادہ اور عام فہم ہے۔ یہ کتاب’’ قاموس الفقہ ‘‘مولانا خالد سیف اللہ رحمانی﷾ کی اہم تصانیف میں شمار ہوتی ہے۔یہ انسائیکلوپیڈیا پانچ جلدوں پر مشتمل ہے اور اب تک ہندوستان وپاکستان کے سے اس کے متعدد ایڈیشن شائع ہو چکے ہیں۔

حوالہ جات
---------

1. ↑  "قاموس الفقہ"۔ Kitab o Sunnat Muhaddis Library۔ کتاب وسنت محدث لائبریری۔ 23-04-2018۔ اخذ شدہ بتاریخ 19 فروری 2022  تحقق من التاريخ في: `|access-date=, |date=` (معاونت)
**کلیسیائے انگلستان**، (انگریزی: Church Of England) انگریز مسیحیوں کا موجودہ مذہبی نظام ہے۔ انگریزی کلیسیا بھی پہلے پاپائے روم کے ساتھ ملحق تھا۔ لیکن اس سے یہ نہ سمجھنا چاہیے کہ مسیحی مذہب انگلستان میں رومن حکومت کے ساتھ داخل ہوا۔ سب سے پہلے 597ء میں مقدس آگسٹائن نے انگریزوں کو مسیحی مذہب سے روشناس کرایا۔ اور کینٹر بری ’’کینٹ‘‘ کو اپنا مرکز بنایا۔ اوائل میں مقدس آگسٹین کی جماعت بھی کلیسائے روم کا ایک جزو تھی۔ لیکن صحیح معنوں میں انگریزی چرچ نارمن فتح کے بعد یورپ کے انتظامی اقتدار کے تحت آیا۔ تاہم یہ جماعت مکمل طور پر کسی وقت بھی پوپ کے ماتحت نہ آئی اور اس کا نام کیتھولک چرچ آف انگلینڈ ہی رہا۔

پروٹسٹنٹ اصلاحات کے دوران ہنری ہشتم نے پوپ کے جوئے کو مکمل طور پر اتار پھینکا اور شاہ انگلستان امیر جماعت و محافظ دین قرار پایا۔ یہ جماعت اب حسب ضابطہ انگلستان کی شاہی مذہبی جماعت ہے اور ملک کا ایک اہم محکمہ بنی ہوئی ہے۔ اس جماعت کے اسقف یعنی لاٹ پادری اپنے عہدے کی بنا پر برطانوی پارلیمنٹ کے دار الامرا کے ارکان ہوتے ہیں اور قانون سازی کے موقع پر مزاحم ہو سکتے ہیں۔ اڈورڈ ہشتم کی تخت سے دستبرداری میں اسی طبقے کا ہاتھ تھا۔

سولہویں صدی عیسوی میں مذہبی آزادی کا اصول تسلیم کر لیا گیا اور ہر مذہب و ملت کے لوگ انگلستان میں بلا خوف و خطر زندگی بسر کرنے لگے۔ مگر انگلستان کے دو تہائی نوزائیدہ بچے چرچ آف انگلینڈ ہی کے گرجوں میں جاکر ’’بپتسمہ‘‘ لیتے ہیں۔

کینٹر بری کا صدر اسقف کال نظام کا سردار ہے۔ اس کے انتظامیہ عہدے کا نام پرائمیٹ ہے۔ اس کے ماتحت انگلینڈ، ویلز اور آئرلینڈ ہے۔ ہر صوبے کا علاحدہ علاحدہ سالانہ کنونشن یا جلسہ ہوتا ہے۔ اس میں عقیدے کے مطابق تمام امور فیصلہ ہوتے ہیں۔ اس کے علاوہ ایک کلیسیا اسمبلی ہے، جس میں پادریوں کے علاوہ دیگر ارکان بھی شامل ہوتے ہیں۔ یہ صرف انتظامی امور کے لیے منعقد ہوتی ہے۔ اس اسمبلی کے وضع کردہ قوانین پارلیمنٹ میں جاتے ہیں، جو ان کو رد کر سکتی ہے۔ لیکن ان میں ترمیم نہیں کر سکتی اور اگر منظور کرے تو شاہی مہر لگ کر دیگر قوانین کی طرح نافذ العمل ہوتے ہیں۔

حوالہ جات
---------

1. ↑  Ruth Gledhill (15 February 2007)۔ "Catholics set to pass Anglicans as leading UK church"۔ The Times۔ London